medieval-data/medieval-latin-ner-HOME-Alcar huggingface dataset:
Omnibus pr . litt . inspecturis Officialis Curie Parisiensis , salutem in Domino . Notum facimus quod in nostra presentia constituti Gervasius Le Viautre , miles , et Katerina , ejus uxor , recognoverunt se vendidisse in manu mortua , abbatisse et conventui de Portu Regis triginta sex arpenta terre arabilis in parrochia de Sarcleyo , in territorio de Villa Rati pro ducentis libris parisiensium , centum solidis minus , sibi jam solutos , ut confessi sunt coram nobis . Preterea recognoverunt , se nomine escambii , pro quinque sextariis bladi annui redditus quos debebunt abbatisse et conventui antedictis , ex legato defuncti Guidonis de Viletein , armigeri , nepotis ejusdem Gervasii , se dedisse eisdem abbatisse et conventui , et earum monasterio , quatuor arpenta terre arabilis in territorio antedicto . Promittentes , fide prestita in manu nostra , quod contrat hanc venditionem et contra dictum escambium per se , vel per alios non venient in futurum et quod dicta quadraginta arpenta terre eisdem abbatisse conventui et monasterio garantizabunt contra omnes , preter quam contra dominos feodi , contra quos dictam terram in manu mortua garantizare non tenebuntur . Dicta autem Katerina quitavit , sub fide prestita , eisdem abbatisse et conventui quidquid juris habebat racione dotalicii , vel alio quocumque modo in dicta terra ; asserens quod ad hod faciendum , vi , vel metu nonfuerat inducta , sed voluntate spontanea faciebat . Datum anno Domini millesimo ducentesimo quadragesimo primo , mense decembri .
Universis presentes litteras inspecturis ego Matildis , domina Malliaci salutem in Domino . Noverint universi quo ego , tanquam secunda domina , volo et concedo ut abbatissa et conventus de Portu-Regis habeant et teneant in perpetuam in manu mortua sine coactione vendendi aut extra manum suam ponendi quadraginta arpente terre arabilis sita in parrochia de Sarcleyo in territorio de Villa Rati , que predicta arpenta abbatissa et conventus , nomine sui monasterii emerunt à nobili viro Gervasio milite dicto Le Viautre et Katerina , ejus uxore , triginta sex arpenta pro ducentis libris parisiensium , centum solidis minus , et alia quatuor arpenta ab eisdem Gervasio et Katerina data fuerunt eisdem abattisse et conventui in escambium pro quinque sextariis bladii ex legato Guidonis de Viletain , armigeri quondam nepotis Gervasii antedicti . Que siquidem quadraginta arpenta terre movebant secundo de feodo meo . Promitto etiam bona fide , etc . . . . . In cujus rei testimonium presentes litteras feci sigilli mei munimine roboravi . Actum anno Domini millesimo ducentesimo quadragesimo primo , mense decembri
Omnibus . . . . . officialis curie Parisiensis salutem in domino . Notum facimus quod in nostra presentia constituti Guillermus de Yssiaco , et Johannes frater ejus , milite , recognoverunt se quitasse monialibus de Porregio in perpetuam venditionem quadraginta arpentorum terre quam dominus Gervasius dictus Le Viautre , avunculus eorumdem fratrum fecisse dicitur monialibus antedictis . Et promiserunt , etc . . . . . Datum anno Domini millesimo ducentesimo primo , mense decembri .
Universis presentes litteras inspecturis ego Buchardus de Malliaco , miles , salutem in Domino . Noverint universi quod ego volo et concedo ut abbatissa et conventus de Portu Regis et eorum monasterium habeant et teneant in perpetuum , in manu mortua quadraginta arpenta terre arabilis sita in parrochia de Sarcleyo in territorio de Villa- Rati , que movebant secundo de feodo karissime matris mee Matildis , domine de Malliaco . In cujus rei testimonium sigillum meum duxi apponendum presentibus litteris . Actum anno Domini millesimo ducentesimo quadragesimo primo , mense decembri .
Universis presentes litteras inspecturis , ego Matheus de Malliaco , miles , salutem in Domino . Noverint universi quod abbatissa et conventus de Portu regis satisfecerunt mihi de quadraginta libris parisiensium pro quinto denario venditionis triginfa sex arpentorum terre arabilis sitorum in parrochia de Sarcleyo in territorio de Villa Rati que triginta sex arpenta terre nobilis vir Gervasius dictus Le Viautre , miles , et Katerina , uxor ejus , eisdem abbatisse et conventui et earum monasterio pro ducentis libris parisiensium , centum solidis minus , in perpetuum vendiderunt ; que siquidem triginta sex arpenta terre movebant primo de feodo meo , et quito ipsas abbatissam et conventum etearum monasterium de pecunia supradicta . In cujus rei testimonium presentibus litteris sigillum meum apposui . Actum anno Domini millesimo ducentesimo quadragesimo primo , mense decembri .
Omnibus pr . l . insp . Officialis Curie Parisiensis , sal . in D no . Notum facimus quod constituti coram nobis Petrus de Monsteriolo , miles , et Beatrix , uxor ejus , recognoverunt quod defuncta Margarita dicta de Aqua Bona , quondam soror dicte Beatricis , legavit dum viveret abbatie et conventui de Portu Regis et earum monasterio unum arpentum vinee situm apud Marliacum in loco qui dicitur Planus Campus quem dicebant movere de feodo et dominio eorum ex parte ejusdem Beatricis . Predictam elemosinam laudaverunt et acceptaverunt coram nobis , et voluerunt tanquam primus dominus quod dicte abbatissa et conventus predictas vineas teneant ratione elemosine in manu mortua . . . . . Promittentes fide prestita in manu nostra per se vel per alium non venient in futurum , etc . Et propter predicta recognoverunt se habuisse XL solidos parisiensium de bonis earumdem abbatisse et conventus . Actum anno D ni Mº CCº XLº Iº mense januario .
Omnibus . . . Officialis curie Parisiensis salutem in Domino . Notum facimus quod in nostra presentia constitutus Amalcius de Yssiaco , miles , quitavit venditionem terrarum in territorio de Villever in parrochia de Sarcleyo quam defunctus Gervasius le Viautre , miles , frater dicti Amalrici et Katerina , ejus uxor , fecisse dicuntur abbatisse et conventui de Portus Regis . Promittentes , fide data , etc . . . . . Datum anno Domini millesimo ducentesimo quadragesimo primo , mense aprili .
Universis presentes litteras inspecturis Decanus de Sarcleyo salutem in omnium Salvatore . Noverit universitas vestra quod in nostra presentia constituta Katerina , relicta defuncti Gervasii Le Viautre , militis , recognovit se recipisse in pecunia numerata novies viginti libros parisiensis monete ex venditione quadraginta arpenta terre sitorum in territorio de Villerat in parrochia de Sarcleyo , ob abbatissa et conventu de Portu Regis . Et quia predicta domina sigillum non habebat , nos ad petitionem ipsius presentibus litteris sigillum nostrum duximus apponendum . Actum anno Domini millesimo ducentesimo quadragesimo primo , mense aprili .
Omnibus pr . litt . inspecturis Officialis Curie Parisiensis salutem in Domino . Notum facimus quod constituti coram nobis Nanterus de Giriaco , scutifer , et Ada , uxor ejus , recognoverunt quod abbatissa et conventus de Porregio , habebant et possidebant nomine monasterii sui septem arpenta terre arabilis inter Noisiacum et Regnemolin de feodo eorumdem Nanteri et Ade , ratione ejusdem mulieris moventia primo . Et voluerunt tanquam primi domini quod dicte abbatissa et conventus habeant et possideant in perpetuum predicta septem arpenta terre in manu mortua , etc . Promittentes fide prestita in manu nostra , quod dictam terram tanquam primi domini contra omnes qui se dederent primos dominos ejusdem feodi seu dicte terre garantizabunt . Et pro hujusmodi quittatione recognoverunt se recepisse de bonis dicti monasterii centum solidos parisiensium in pecunia numerata . Et ad premissa tenenda et garitizanda suos obligaverunt heredes . Datum anno Domini millesimo ducentesimo quadragesimo primo , mense aprili .
Omnibus presentes litteras inspecturis Hemericus de Narbona , clericus , filius quondam bone memorie Nemerici , vice-comitis Narbone et Margarete , ejus uxoris , sororis quondam nobilis viri Mathei de Malliaco , militis , salutem . Notum sit omnibus quod Nemericus et Margareta , uxor ejus , parentes mei , dederunt olim et concesserunt in perpetuam elemosinam abbatie de Portu Regio , parisiensis diocesis C solidos parisiensium annui redditus in censu quem ex parte dicte Margarete habebunt apud Quarrerias in diocesi Rothomagensi , ab abbatissa et conventu prefate abbacie , nomine sui monasterii , habendos et percipiendos annuatim die Sancti Remigii . Quam donationem ego Nemericus volo et accepto et dico me ratam habere coram omnibus , et promitto , etc . In cujus rei memoriam presentes litteras sigilli mei munimine roboravi . Actum anno Domini Mº CCº quadragesimo secundo .
Noverint universi quod ego Petrus de Bello Videre , vendidi pro centum libris parisiensium quas in pecunia numerata integre habui et recepi , abbatisse et conventui Portus Regis , ordinis cisterciensis , parisiensis dyocesis , duos modios bladi annui redditus ad mensuram parisiensem quorum medietas de frumento erit , altera medietas de avena , assignatos eidem super totam terram meam de Bello Videre quam de domino rege Francie teneo , quos videlicet duos modios infra octabus Omnium Sanctorum in grangia mea de Bello Videre abbatisse et conventui supradictis , vel eorum mandato , teneor reddere annuatim quod si non integre solverim infra jam dictum terminum pro singulis septimaniis quibus essem in mora , solvendi eis , pro pena , ad quam sponte me obligavi tenebor reddere unum sextarium bladi ad mensuram parisiensem supra debitum principale . Ad istas pactiones omnes in perpetuum observandas , obligavi me et totam terram meam superius nominatam et omnes successores meos ad quos dicte terre mea successio vel in toto , vel in parte in posterum est ventura ; hoc ajecto quod si quis contraveniret contra predictas pactiones teneretur solvere omnes expensas quas domus Portus Regis predicta faceret ex hac causa . Sciendum vero quod sive in predicta terra propter diversos heredes , divisionem contingat fieri , sive non , semper ille qui tenebit herbergagium meum de Bello Videre , tenebitur reddere annuatim , mandato abbatisse et conventus Portus Regis duos modios bladi ad mensuram parisiensem , quorum sit una medietas in de frumento , et altera de avena in grangia mea predicta , sive in loco suo dicta grangia fuerit , sive alibi transmittetur , tenebitur et ipse penam adjectam integre reddere nisi duo predicti modii infra terminum prenotatum integre solverentur . Hæc omnia fide prestita concesserunt filius meus Petrus et uxor mea Ysabel , sub eadem fide promittentes quod nanquam contravenirent . Ut autem omnes iste pactiones perpetuam habeant firmitatem dedi abbatisse et conventui supradictis presentes litteras sigilli mei munimine roboratas . Actum anno Domini millesimo ducentesimo quadragesimo secundo .
Blanchia Dei gratia Francorum regina , universis ad quos littere presentes pervenerint , salutem , Notum facimus quod nos dilecto et fideli nostro Petro de Bello Videre , licenciam dedimus et concessimus quantum ad nos pertinet quia res de feodo nostro movet , quod ipse vendere possit abbatisse et conventui Portus Regis unum modium frumenti et unum modium avene , annui redditus , singulis annis in granchia ipsius Petri apud Bellovidere percipiendos . In cuius rei testimonium , sigillum nostrum salvo jure alieno presentibus litteris duximus apponendum . Actum apud Conne anno Domini millesimo ducentesimo quadragesimo secundo , mense octobris .
Ludovicus Dei gratia Francorum rex . Universis ad quos littere presentes pervenerint , salutem . Notum facimus quod nos dilecto nostro Petro de Bello Videre , militi , licenciam dedimus et concessimus , quantum ad nos pertinet , quia res de feodo nostro movet , quod ipse vendere possit abbatisse et conventui Portus Regis unum modium frumenti et unum modium avene , annui redditus , singulis annis in granchia ipsius Petri apud Bellovidere percipiendos . In cuius rei testimonium , sigillum nostrum , salvo jure alieno , presentibus litteris duximus apponendum . Actum apud Conne super Ligerim anno Domini , millesimo ducentesimo quadragesimo secundo mense Octobris .
Universis presentes litteras inspecturis Buchardus dominus Malliaci salutem in Domino . Noveritis quod in nostra presentia constitutus , Guillelmus de Chaponval recognovit se recepisse ad firmam pro decem sextariis bladi , medietatem hybernagii et medietatem avene , septem arpenta terre arabilis sita apud Noisiacum , in territorio Furcarum a monialibus de Portu Regio , que arpenta dictus Guillelmus débet tenere per viginti quatuor annos cum decima quam dicte moniales habent apud Noisiacum , quam terram dicte a moniales habebant bone memorie Eremburgi quondam abbatissa Porregii , tali conditione : quolibet anno dictus Guillelmus tenetur reddere de stramine unam trosam infra festum Beati Martini hyemalis apud Malliacum in domo dictarum monialium et dicta decem sextaria bladi debet adducere dictus Guillelmus ibidem in horeis monialium predictarum , quod si non faceret , tenemur ad hoc ipsum compellere faciendum . In cujus rei testimonium presentes litteras ad petitionem partium sigilli nostri munimine diximus roborandas . Actum anno Domini millesimo ducentesimo quadragesimo secundo , mense aprili .
Ego Buchardus , miles , dominus Malliaci , omnibus presentes litteras inspecturis , salutem in Domino . Noveritis quod dominus Petrus , miles , bone memorie , frater meus qui fuit dominus Malliaci , tenebatur ex debito patris nostri , reddere abbatie Portus Regis septies viginti libras parisiensium et insuper eis debebat quinquaginta solidos parisiensium annui redditus in perpetuum assignare et ex pacto se obligaverat in predicto redditu et summa pecunie supradicta , abbatisse et monialibus dicti loci decem libras annui redditus assignare parisiensis monete . Cum igitur ex successione ipsius teneor quod ipse promiserat adimplere , decem predictas libras annui redditus assignari abbatisse et monialibus supradictis percipiendos in nemoribus que sunt prope abbatiam Portus Regis , scilicet in nemoribus que sunt ultra caveiam Busci Loheri contigua nemoribus earumdem , salva tamem guarania mea in nemoribus supradictis . Verum quod jam dicta nemora sunt in manus et dominio matris mee , si casu aliquo contingente fieret ne dicta assignatio in eisdem nemoribus facta valeret , volo quod dicte abbatissa et moniales Portus Regis percipiant annuatim dictas decem libras annui redditus in censibus meis quos habere debeo apud Castrumforte post decessum matris mee ; ita quod si quid dificerit de aliis meis redditibus integre persolvantur . Ad hec autem supradicta integre perficienda , obligo me et meos . Cui rei , fide data , assensum prebuit Agnès , uxor mea . In cujus rei testimonium sigilli mei munimine presentes litteras roboravi . Actum anno domini Mº CCº quadragesimo secundo , mense aprili .
Reginaldus , Dei gratia Carnotensis episcopus universis Christi fidelibus ad quos presens scriptum pervenerit , salutem in Domino . Ad universorum noticiam volumus pervenire quod Petrus de Faverosis et Eremburgis , uxor ejus , in nostra presentia constituti , quidquid habebant in decima Sancti Scubiculi , scilicet quartam partem tam in grossa quam in minuta resignaverunt in manus nostras ad elemosinandum sanctimonialibus de Porregio , fide ab ipsis prestita quod inea nichil de cetero reclamarent , concedente hoc Cecilia , matre ejusdem Petri , et quitante fide interposita quidquid habebat in ea . Insuper etiam Petrus Poter et Hugo , frater ejus , de quorum feodo hoc movebat , istud fo edum suum et quidquid in hoc juris habebant in perpetuum quitaverant , et super hoc garantiam , fide interposita , promiserunt . Resignata autem in manus nostros , ut dictum est , predicta decima , nos ad petitionem prenominatorum , omnium assensu , predictas sanctimoniales investivimus de eadem . Quod ut ratum et inconcussum permaneat , presentem paginam inde notari fecimus et sigilli nostri caractere confirmari . Actum Carnoti anno gracie millesimo ducentesimo quindecimo , mense junio .
Universis presentes litteras inspecturis Adam , dominus de Galardone et Philippus , frater ejus , milites , salutem in Domino . Notum facimus quod nos , de voluntate et assensu Agnetis , uxoris mee qui vocor Adam , vendidimus et quitavimus abbatisse et conventui de Portu-Regis pro sexaginta libris Carnotensium quas recepimus in pecunia numerata , totam terram nostram quam habebamus arabilem in parrochia de Escrones , inter terram dictarum abbatisse et conventus et terram defuncti Petri de Richervilla , militis , que vocatur Chahengnai et movet de domino Petri Galteri , militis , et est de feodo domini Regis predictis monialibus in perpetuum possidendum . Promisimus insuper fide media , etc . . . . . Predicta vero Agnes spontanea , etc . . . . . Quod ut ratum et stabile permaneat presentes litteras sigillorum nostrorum munimine fecimus roborari . Actum anno Domini millesimo du centesimo quadragesimo tertio , mense septembris .
Universis pr . litt . inspecturis Petrus Galteri de Escrones , miles , s . in Dº . Noverint universi quod ego , tanquam primus dominus , assensu et voluntate Marie , uxoris mee , volo et concedo ut abbatissa et conventus de Portu-Regis et monasterium eorum habeant et teneant in perpetuum , salva justicia mea , in manu mortua , totam terram arabilem situam in parrochia de Escrones inter terram dictarum abbatissa et conventus et terram defuncti Petri de Richervilla , militis , quam emerunt nomine sui monasterii nobili viro Adam , domino de Galardone et Philippo , fratre suo , militibus , pro sexaginta libris carnotensium quam terram predicti milites tenent de me pro viginti denarii carnotensium annui censu . Promitto etiam quod ego et heredes mei , tanquam primi domini predictam terram dictis abbatisse et conventui contra omnes illos qui se dicerent primos dominos esse , garantizabimus , salvo jure nostro viginti denariis carnotensium censualibus in die Sancti Remigii persolvendis . In cujus rei testimonium presentes litteras sigilli mei munimine roboravi . Actum anno Domini millesimo ducentesimo quadragesimo tertio , mense marcio .
Universis presentes litteras inspecturis Officialis Curie Carnotensis salutem in Domino . Noverint universi quod in nostra presentia constituti Simon de Valle Cresonis et Matildis , uxor ejus , recognoverunt se vendidisse abbatisse et conventui Portus Regis duas pecias vinearum et hereditate dicte Matildis moventes quorum una que vocatur vinea de Mers sita est apud Vernolium versus Vernoletum juxta vineam abbatis et conventus de Alba Curia , et altera pecia que vocatur Planta de Batetz sita est inter Vernolium et Boullart . Que due pecie vinearum circa tria arpenta continere dicuntur , et pro qualibet dictus Simon et Matildis , uxor ejus , novem denarios parisienses censuales , nomine arpenti et dimidii vinee reddere consueverunt nobili viro Matheo de Malliaco in cujus feodo et censiva sita sunt pro quadraginta libris parisiensium et duas terras ? proquatuor libris parisiensium , de qua totali summa pecunie predicti Symon et ejus uxor coram nobis se tenuerunt propagatis in pecunia numerata . Promiserunt dictus Symon et Matildis , uxor ejus , etc . . . . . Conventum etiam fuit in contractu venditionis quod si due dicte pecie vinee ultra tria arpenta ad perticam patrie contineant , dicti Symonet Matildis , uxor ejus , in hoc quod super erit nichil poterunt reclamare . Si vero minus contineant , dicti Symon et ejus uxor non terrebuntur quod defecerit perficere abbatisse et conventui supradictis . In cujus rei memoriam et testimonium sigillum nostrum presentibus litteris duximus apponendum . Actum anno Domini millesimo ducentesimo quadragesimo quarto , mense maio .
Omnibus presentes litteras inspecturis , Officialis Curie Parisiensis salutem in Domino . Notum facimus quod in nostra presentia constituti Garinus de Roseriis , armiger , et Isabellis de Orsignies , uxor ejus , voluerunt venditionem et laudaverunt de quinquaginta arpenta terre arabilis sita in feodo de Lymos , item et cujusdam domus cum suis pertinenciis sitis inter grangiam monialium de Portu-Regis et Montigniacum in parrochia de Magniaco , et viginti quatuor arpentorum nemoris sita in clauso de Haya , item et sex arpenta terre Moleriarum . Quam venditionem Johannes de Orsignies armiger et Isabellis et Maria , sorores predicti Johannis , nomine suo et nomine Reginaldi , patris eorum , fecisse dicuntur abbatisse et conventui de Portu Regio et eorum monasterio pro trecentis et sexaginta libris parisiensibus . Renunciantes , etc . . . . . Datum anno Domini millesimo ducentesimo quadragesimo quarto , mense maio .
Universis Christi fidelibus presentes litteras inspecturis ego Matheus de Malliaco , miles , salutem in Domino . Noveritis quod dominus Petrus de Noysiaco , miles , in infirmitate detemptus dedit in elemosinam Sedilie , nepti sue , filie Guillermi , fratris dicti Petri , octo libras parisiensium annui redditus quas dictus Petrus a me tenebat in feodo meo de Meullento . Que predicta Sedilia , accipiens habitum religionis apud abbatiam de Portu- Regio , dedit se et predictas octo libras cum aliis rebus suis predicte abbatie in manu mortua , sine coactione vendendi aut ponendi extra manum suam , in perpetuum pacifice et quiete possidendam . Et ut hoc ratumet et firmum permaneat presentem paginam sigilli mei munimine roboravi . Actum anno Domini millesimo ducentesimo quadragesimo quinto , mense maio .
Noverint universi quod ego Odo de Tiverval , miles , et Tecla , uxor mea , dedimus in puram et perpetuam elemosinam pro remedio animarum nostrarum et antecessorum nostrorum , ecclesie Beate Marie de Portu Regio et monialibus ibidem Deo servientibus , duos modios bladi , unum hibernagii et alterum avene in decima nostra de Joi singulis annis in festo Sancti Remigii recipiendos . Sciendum vero est quod abbatissa et ejusdem loci conventus , unam de filiabus nostris in societatem monialium benigne receperunt . Nos vero in gratitudinis vicium incurrere nolentes predictos duos modios dicte domus de voluntate nostra , sine aliquo pacto elemosinavimus . Quod ut ratum et immobile perseveret , sigilli nostri fecimus roboravi . Actum anno gratie millesimo ducentesimo sexto decimo .
Universis Christi fidelibus presentes litteras inspecturis , frater Th . . . dictus abbas Valliam Sarnaii , salutem in Domino Notum facimus quod cum Petrus de Noisi , miles , dedisset ob remedium anime sue monasterio Portus Regis centum libras parisiensium ad capellanium ibidem constituendam nos tanquam pater dicti monasterii , dictam elemosinam gratam habentes et acceptam , volumus et constituimus precipientes ut unus monachus ibidem perpetuo superaddatur numero monachorum ibi residentium qui dictam capellaniam deserviet , tali modo videlicet quod cum statutum sit a capitulo generali quod semper in dicto monasterio sint duo monachi residentes qui ibidem divinum officium celebrent et audient confessiones monacharum superaddatur et tercius specialiter pro dicta capellania deservenda , qui tam pro vivis quam pro mortuis , quin etiam pro solemnitatibus in ordine constitutis prout si placuerit , poterit celebrare . Ita tamen quod si dictum monachum aliquo casu abesse contigerit , moniales que fructum dicte capellanie percipient , tenentur alium capellanum loco illius subrogare , qui dictam capellaniam deserviet . Nos verso soror P . . . dicta abatissa Portus Regis , totusque ejusdem loci conventus dictam ordinationem capellanie factam per venerabilem Fratrem monasteri ; nostri superius nominatum concedimus et laudamus promittentes eum in perpetuum observare . Ad eternam rei memoriam et testimonium facta sunt duo paria litterarum sigillorum nostroram munimine roborata , quorum una in monasterio Vallium Sarnai servabitur , alia vero in monasterio Portus Regis remanebit . Acta sunt hec anno Domini millesimo ducentesimo quadragesimo quinto , mense junii .
Omnibus presentes litteras inspecturis Officialis Curie Parisiensis , in Domino salutem . Notum facimus quod in nostra presentia constituti Phillipus de Villa Faverose et Avelina , uxor ejus , recognoverunt quod defunctus Petrus de Noisiaco , milès , legaverat in extremis abbatisse et conventui de Portu Regis , ordinis cisterciensis quadraginta septem arpenta terre et quadam domum de quibus fit mentio in quibusdam litteris nostris sigillo Curie Parisiensis sigillatis , et prout in dictis litteris continetur dominus Adam de Buloher , miles , et Isabellis , uxor ejus , dicuntur assensisse in hac recognitione . Recognoverunt insuper dicti Philippus et ejus uxor , quod ipsi Adam et ejus uxor fecerunt permutationem abbatise et conventui supradictis de XXX ta uno arpentis terre uno quarterio minus pro viginti novem arpentis terre jam dictis . Recognoverunt insuper dicti Philippus et Avelina quod dicti Adam et Isabellis concesserant ut dicte moniales predicta triginta unum arpenta quarterio minus , teneant cum terre olim elemosinata a predicto Petro , in manu mortua , salvis eis et eorum heredibus sex denarios tantummodo . . . . . Promiserunt insuper dictus Philippus et Avelina , fide in manu nostra corporaliter prestita quod contra , etc . . . . . Datum anno D ni Mº CCº XLº Vº mense julio .
Universis presentes litteras inspecturis , officialis curie parisiensis , in Domino salutem . Notum facimus quod in nostra presencia constitutus Johannes armiger de Alneto recognovit se vendidisse , et in perpetuum quitasse abbatisse et conventui de Portu Regis , ordinis cisterciensis , pro septies viginti libris parisiensium , jam sibi solutis quicquid juris , juridictionis et dominii habebat vel habere poterat quocumque modo apud Vallem Mori juxta Portum Regis et in territorio ejusdem ville de Valle Mori in terris , nemoribus , pratis , censibus , domo , redditibus , droituris , hosticiis et rebus omibus aliis quibuscumque , nichil juris , dominii , juridictionis , proprietatis seu possessionis in rebus sibi aut successoribus sui in posterum retinens . Renuncians expresse actioni et exceptioni non numerate , non tradite et non solute pecunie ; promisit enim dictus Joharnnes fide in manu nostra prestita corporali , quod contra venditionem et quitationem hujusmodi per se vel per alios non venient in futurum et quod venditionem predictam dictis abbatisse et conventui garantizabit et liberabit ad usus et consuetudines Francie contra omnes . Petrus vero de Alneto , miles , pater dicti Johannis , et Gazo , armiger , frater dicti Johannis , coram nobis constituti venditionem istam voluerunt et laudaverunt et quitaverunt dictis abbatisse et conventui , in perpectum quicquid juris et dominii habebant vel habere poterant quocumque modo in rebus superius annotatis et de non veniendo contra , fidem in manu nostra corporaliter prestiterunt . Datum anno Domini millesimo ducentesimo quadragesimo quinto , mense augusto .
Ego Guido dominus Caprosie notum facio quod de voluntate Helissendis , uxoris mee et heredum meorum volo et concedo emptionem quam fecerunt a Johanne de Alneto , armigero abbatissa et conventus Portus regii in villa de Villemorier et ejusdem ville territorio in terris , nemoribus , etc . . . . . que movebant de feodo et dominio meo . Volo etiam et concedo quod omnia predicta , dicte abbatissa et conventus nomine monasterii sui teneant pacifice in perpetuum in manu mortua . . . . . Promittens quod ego et heredes mei in predictis rebus , racione feodi vel dominii aliquid de cetero non reclamabimus . . . . . salva tamen magna justicia , videlicet multri , raptus , homicidii , furti et duelli . Datum anno Domini millesimo ducentesimo quadragesimo quinto , mense februario .
Omnibus présentes litteras inspecturis , Officialis Curie Parisiensis salutem in Domino . Notum facimus quod in nostra presentia constituti dominus Adam de Buloher et domina Ysabellis , ejus uxor , recognoverunt quod defunctus Petrus de Noisiaco miles , legaverat in extremis abbatisse et conventus Portus Regis , ordinis cisterciensis , quadraginta septem arpenta terre site apud Buloher quarum quadraginta quinque arpenta movent de feodo dictorum Ade et Ysabellis et residuum de censiva eorum ad sex denarios capitalis census tantummodo , necnon et quandam domum sitam in eadem terraque movet partim de feodo dictorum Ade et Isabellis et partim de censiva eorum . Asseruerunt etiam quod viginti novem arpenta de dicta terra erant prope terram propriam eorumdem et erant magis viciniora et utilia domui sive manerio et jardino dictorum mititis et ejus uxoris ; et propter hoc dicte moniales dicta viginta novem arpenta prout metata sunt et divisa eisdem militi et ejus uxoris in escambium dederunt et cesserunt pro triginta unum arpenta , uno quarterio minus terre que habebant contigua terre grangie monialium que erant eisdem monialibus utiliora . Voluerunt insuper et concesserunt dicti A . . . et Y . . . ut dicte abbatissa et conventus dicta arpenta permutationis nomine concessa cum alia terra eisdem monialibus legata a dicto defuncto Petro habeant perpetuo in manu mortua , sine coactione vendendi , aut ponendi extra manum suam , quittantes expresse quidquid juris habebant , seu habere poterant in dictis rebus , salvo tamen sibi et heredibus suis censu predicto sex denariorum et omni jure quod eis competit ratione dicti census . Promitentes fide data quod contra premissa , etc . . . . . Confitentes se de bonis abbalisse et conventus pro concessione et quittatione hujusmodi , quadraginta libris parisiensium recepisse . Preterea asseruerunt quod dicte moniales dederant dicte Isabelli et ejus heredibus domum annotatam a dicto defuncto collatam monialibus antedictis . Datum anno Domini millesimo ducentesimo quadragesimo quinto , mense aprili .
Omnibus . . . . . Officialis Curie Parisiensis salutem in Domino . Notum facimus quod in nostra presentia , constituti dominus Thomas de Balanvillari , miles , et domina Aalipdis uxor ejus voluerunt et concesserunt quod abbatissa et conventus de Portu Regis habeant et possideant pacifice in posterum totum feodum quod Johannes de Alneto tenebat ab eisdem Thoma et Aalipdi , ejus uxore , in Vallemorier in manu mortua , sine exactione vendendi aut ponendi extra manum suam , quitantes nichilominus predicti Thomas et Aalipdis , uxor ejus , quicquid juris habebent vel habere poterant in dicto feodo ratione dotalicii , jure hereditario vel conquestus seu dominii , vel alio quoquo modo . Promiserunt etiam dicti Thomas et Aalipdis , uxor ejus , fide in manu nostra prestita corporali , quod contra premissa per se , vel per alium , non venient in futurum . Quod autem audivimus , hoc testamur . Datum anno Domini millesimo ducentesimo quadragesimo sexto , mense junio .
Universis presentes litteras inspecturis , Officialis Curie Parisiensis , in Domino salutem . Notum facimus quod in presencia nostra constitutus Rogerius de Villa Davrei , armiger , asseruit quod Stephanus de Meudon , miles , dederat in perpetuam elemosimam monialibus de Porrois , cisterciensis ordinis , quamdam vineam apud Meudon , sitam in loco qui dicitur Le Perier . Que vinea movebat de feodo et dominio suo . Quam donationemvoluit et concessit . Volui etiam quod dicte moniales teneant dictam vineam in manut mortua , promittens fide in manu nostra prestita corporali quod contra istam concessionem non veniet per se , vel per alium , sed et heredes suos per presens instrumentum de non veniendo contra obligavit . Recognovit autem dictus Rogerus se recipisse de dictis monialibus quinquaginta solidos parisiensium in pecunia numerata pro hujusmodi quittatione facienda . Quod ut ratum et firmum sit presentes litteras impressione sigilli Curie Parisiensis roboravimus . Actum anno Domini millesimo ducentesimo quadragesimo sexto , mense aprili .
Omnibus . . . . . Officialis Curie Parisiensis , salutem in D no . Notum facimus quod in nostra presentia constitutus Guido de Pictapetra , clericus , asseruit quod habebat et possidebat duas pecias prati sitas in duobus locis subtus Germainvillam in dominio Mathei de Marliaco , militis , pertinentes ad ipsum jure hereditario ; quas duas pecias prati recognovit se vendidisse abbatisse et conventai de Portu-Regis pro exdecim libris parisiensibus , jam sibi solutis in pecunia numerata . Renuncians , etc . . . . . et ad usus et consuetudines Francie garantizabit contra omnes . Reginaldus vero et Guarinus fratres ejusdem Guidonis , clerici , venditionem istam voluerunt , etc . . . . . Datum anno D ni millesimo ducentesimo quadragesimo septimo mense maio .
Noverint universi quod ego Garnerius Moreher , miles , elemosinam illam quam Odo de Tiverval , miles , et uxor ejus Tecla , soror mea , fecerunt domui de Portu Regio , benigne concessi , duos scilicet modios bladi in decima de Joe que ad feodum meum pertinebat , unum videlicet hybernagii et alterum avene , singulis amnis in festo Sancti Remigii recipiendos . Hanc autem elemosinam concesserant fratres mei Johannes , clericus , et Philippus , canonicus Carnotensis . Quod ut ratum et immobile perseveret , sigilli mei munimine roboravi . Actum anno gracie millesimo ducentesimo sexto decimo .
Omnibus presentes litteras inspecturis , officialis archidiaconi Carnotensis , salutem in Domino . Noveritis quod in nostra presencia constituta et in jure , nobilis domina Maria de Sancto Scubiculo recognovit quod ipsa tenetur ponere singulis annis mestivarios ad mestivandum decimam de S to Scubiculo in qua dicebant moniales de Porta Regis se habere partem suam cum aliis duobus , ita scilicet tempestive quod predicti mestivarii quam cito garbe dicte decime ad granchiam , ad quam duci contigerit dictam decimam adducentur vel adduci inciperent , dictas garbas teneantur intassare et decimam triturare de die in diem continue quousque tota decima trituretur . Voluit etiam dicta dominia quod predicti mestivarii qui pro tempore erunt , annis singulis prestent fidem corporalem dictis monialibus de sic dictis legittimis in granchia faciendis et quod cotidie triturabunt dictam decimam , et jus quod habent dicte moniales in eadem decima pro presse suo observabunt . In cujus rei testimonium et munimen presentes litteras sigillo curie archidiaconi Carnotensis fecimus sigillari . Datum anno Domini millesimo ducentesimo quadragesimo septimo , die Martis post festum Beati Dyonisii .
Universis . . . . . Officialis Curie Parisiensis . . . . . Notum facimus quod in nostra presencia constituti Johannes dictus Burgein ? miles et Maria , ejus uxor , voluerunt ratam habuerunt venditionem quam Johannes de Alneto et ejus uxor fecerunt abbatisse et conventui de Portu Regis de quibusdam terris , pratis et rebus aliis qualiscumque , sitis apud Vallem Morerii , quarum rerum venditarum idem Johannes , miles , erat tercius dominus feodi . Quitaverunt dicti miles et ejus uxor coram nobis , eidem abbatisse et conventui quiquid juris , dominii juridictionis et justicie habebunt in rebus venditis . Promittens , etc . . . . . et garantizabunt ad usus et consuetudines Francie contra fratres et sorores dicti militis , confitentes se ab eisdem abbatissa et conventus undecim libras parisiensium pro quitatione hujusmodi in numerata pecunia recepisse . Datum anno Domini millesimo ducentesimo quadragesimo septimo , mense novembri .
Ego Guido dictus Malus Vicinus , miles , notum facio universis quod cum domina Aalipdis de Chantilliaco , quondam soror mea , ante obitum suum legavisset abbatisse et conventui de Portu Regis , cisterciensis ordinis , duodecim libras parisiensium annui redditus , super quintum hereditatis sue , et ad hoc quintum non sufficeret ; et alias super dicto quinto usque ad duodecim libras annui redditus apud Vallem-Guidonis legavisset et dictum quintum valeret tantummodo viginti libras annui redditus , ego Guido a quo dicta domina dictam terram tenebat , nomine heredum ipsius defuncte , assignavi eisdem abbatisse et conventui octo libras parisiensium annui redditus percipiendas in denariis quos homines de Calidis-Furnis debebant annuatim predicte domine in festo Beati Dyonisii . Et concedo ut predicte abbatissa et conventus predictas octo libras possideant in manu mortua . . . . . salvo tamen jure meo contra alios quoscumque qui aliquid de dictis octo libris evincerint . . . . . Et promitto quod contra non veniam . . . . . In cujus rei testimonium presentes litteras sigilli mei munimine roboravi . Datum anno Domini millesimo ducentesimo quadragesimo septimo , mense februarii .
Universis . . . . . officialis curie Parisiensis salutem in domino . Notum facimus quod in nostra presentia Guillermus de Solario , gener Johannis de Solario , et Maria ipsius Guillermi uxor , dicti Johannis filia , asseruerunt quod possidebant apud Malliacum quemdam peciam vinee in territorio quod vulgariter dicitur Rivus furtatus , inter vineas Emeline de Puteo , matertere ejusdem Guillermi quitam et liberam ab omni censu , onere , consuetudine et costuma , exepta decima , de conquestu ab ipsis Guillermo et ejus uxore communiter facto , constante matrimonio inter ipsos partim et partim ex hereditate ipsius Guillermi . Quam siquidem vineam ita quitam et liberam , necnon et quidquid juris et proprietatis , domini et justicie habebant . . . . . recognoverant se vendidisse religiosis mulieribus abbatisse et conventui de Portu Regis pro viginti quatuor libris parisiensium , jam ipsis venditoribus traditis et solutis prout confessi sunt coram nobis . Promittentes , etc . . . . . Actum anno Domini millesimo ducentesimo quadragesimo octavo , mense junio .
Omnibus presentes litteras inspecturis , Bucherdus Malliaci dominus , salutem in Domino . Noverint universi quod ego volo , concedo et approbo , de assensu et voluntate Agnetis , uxoris me , concessiones et donationes quas fecit domina Mabilia matertera mea , de assensu et voluntate domini Mathei de Malliaco patrui mei , mariti ejusdem Mabilie , abbacie de Portu Regio et monialibus ibidem deo servientibus , cisterciensis ordinis , parisiensis dyocesis , videlicet quidquid habent et possident dicte moniales apud Chaagnaium , apud Broisin , et in decima de Coperia , et in duobus arpentis prati sitis subtus Germevillam , que Guido clericus de Porta petra vendidit dictis monialibus , et in terra de Villerat et de Alneto , et in terra que fuit defuncti Petri de Noisiaco , militis , et XXX libras que fuerunt date pro terra de Chaagnaio et decimam de Reets , et decimam de Volers que luit domini Hugonis de Joiaco , militis et decimam de Tonsus , et duodecim arpenta terre arabilis que dedit eisdem monialibus domicella Eremburgis de Oussegniis , pro Johanna filia sua , et etiam domos de Portu Regio , et si quid juris possessionis vel proprietatis in situ loci abbacie supradicte habebat vel habere poterat , eisdem concedo et omnia alia quecumque que habent et possident in domino ejusdem Mabilie , matertere mee et etiam in dominio domine Matildis , matris mee , sive in feodis vel retrofeodis earumdem , a quibuscumque eisdem fuerint concessa vel donata , dictis monialibus concedo habenda et in perpetuum possidenda , promittens quod contra concessiones et donationes predictas per me vel per alium non veniam in futurum . Quod ut ratum et stabile permaneat , presentes litteras sigilli mei feci munimine communici . Actum anno Domini Mº CCº XLº VIIIº , mense julio .
Omnibus presentes litteras inspecturis , officialis curie parisiensis , salutem in Domino . Notum facimus quod in nostro presencia constitutus dominus Gervasius de Separa , miles , asseruit quod defunctus Guillelmus de Buc , miles , dederat olim in elemosinam abbatisse et conventui de Portu Regis quandam peciam vinee , site ut dicitur Separam in territorio de Masuris in censiva ejusdem Gervasii et domini Hugonis de Separa militis , ad tres denarios censuales . Quam elemosinam idem Gervasius primus dominus , ut dicitur predicte censive , voluit , laudavit et concessit coram nobis , concedens quod predicte abbatissa et conventus teneant in perpetuum et possideant predictam vineam in manu mortua . Et promisit idem Gervasius fide in manu nostra prestita quod contra concessionem istam per se vel per alium non venient in futurum et quod dictam vineam liberam et quitam ab omni costuma ad dictum censum tanquam primus dominus predicte censive memoratis abbatisse et conventui ad usus et consuetudines Francie garantizabit contra omnes qui ratione primi domini possent indicta censiva aliquid reclamare preter quam contra prefatum Hugonem de Separa , militem , qui in dicta censiva habere dicitur quintam partem . Datum anno Domini Mº CCº XLº VIIIº , mense julio .
Omnibus presentes litteras inspecturis Johannes , comes Montisfortis , salutem in Domino . Noverint universi quod ego ob remedio anime mee et predecessorum meorum de assensu et voluntate Johanne , uxoris mee , da et concedo ex nunc in perpetuam elemosinam religiosis mulieribus abbatisse et conventui Portus Regis , ordinis cisterciensis , parisiensis diocesis , et eorum monasterio ducenta et quadraginta arpenta terre que habebam in uno tenenti contigua ex una parte territorio Chamini Petreti , ex alia parte nemori quinque Fratrum ? ex alia terris leprosorum de Essatis regis , et ex alia terris Roberti de Bachivalle et Guidonis Porcheri de Gambes , ab eisdem abbatissa , conventu et monasterio , ex nunc in perpetuum tenenda et possidenda libere et quiete absque aliquo onere censuali , costuma , servitio et redibitione . Insuper do et concedo dictis monialibus in puram et perpetuam elemosinam , quantum ad locum pertinet usuarium mortui nemoris in communi foresta Aquiline ad comburendum et pasturam animalium et porcorum per communi foresta Aquiline ut habent alii consuetudinarii extra defensa . Pro hac autem donatione mihi et heredibus meis dicte moniales quittaverunt totum usuarium quod habebant in communi foresta Aquiline , scilicet vivum nemus ad edificandum et mortuum ad comburendum et passagium porcorum quod ipse habebant in defensis meis et alibi ; et insuper unum modium bladi quem babent in grangia mea de Meriaco . Que omnia habebant et tenebant donatione patris mei et antecessorum meorum . Et promitto eisdem quod contra dictam elemosinam non veniam in futurum et dictas terras libere et quiete garantizabo bona fide ad usus et consuetudines Francie . Retineo autem ibi omnes justicias ad baroniam pertinentes , videlicet mulctri , rapti , occisionis et furti et justiciam sanguinis . Volo autem quod dicte moniales habeant simplicem melleiam in servis , fratribus et servientibus suis ibi commorantibus sine sanguinis effusione et membrorum mutilatione . In cujus rei testimonium presentes litteras sigilli mei munimine feci communiri . Actum anno Domini Mº CCº quadragesimo octavo , mense julii .
Omnibus . . . . . Johannos , comes Montisforlis , etc . . . . . Retineo autem omnes justicias ad baroniam pertinentes , videlicet multri , rapti , occisionis ac furti , ac omnem justiciam sanguinis , preterquam propriorum servientium et hominum suorum ibi commorantium , ita tamen si se percusserint ad invicem sine morte et membrorum mutilatione . In cujus rei memoriam presentes litteras sigilli mei munimine feci communiri . Actum anno Domini Mº CCº XLº octavo , mense julio .
In nomme sancte et individue Trinitatis , amen . Ludovicus , Dei gratia Francorum rex , notum facimus quod nos litteras dilecti ac fidelis nostris comitis Montisfortis vidimus in hec verba . Omnibus . . . . . Johannes , comes Montisfortis , etc . . . . . Nos autem predictam elemosinam , quia premissa de nostro feodo movent , volumus et concedimus et confirmamus . salvo jure alieno . Quod ut perpetue stabilitatis robur obtineat , presentam paginam sigilli nostri auctoritate fecimus communiri . Actum apud Aquas Mortuas anno incarnationis Domini Mº CCº quadragesimo octavo , mense augusto .
Universis Christi fidelibus presentes litteras inspecturis , frater Thomas , humilis prior Sancti Nigasii de Meullento , salutem in Domino . Noverit universitas vestra quod nos ratam et firmam habemus et concedimus donationem et concessionem Henrici majoris de Vernolio , factam religiosis mulieribus abbatisse et conventui de Portu Regio cisterciensis ordinis super quadam pecia vinee quam idem Henricus tenebat ad octo denarios censuales a Herberto presbytero nostro , nomine presbyteratus Sancti Nigasii , siquidem ratam habemus et concedimus quitationem , laudationem seu etiam venditionem dictorum octo denariorum factam a domino presbytero prenominato Henrico prout in litteris domini Carnotensis episcopi vidimus plenius contineri . In cujus rei testimonium et munimen presentibus litteris sigillum nostrum duximus apponendum . Actum anno Domini millesimo ducentesimo quadragesimo nono , mense marcio .
Reginaldus , Dei gratia Carnotensis episcopus , universis presentes litteras inspecturis , salutem in Domino . Noverit universitas vestra quod Petrus de Maisons in presentia nostra constitutus , monialibus de Porrois dedit in elemosinam quintam partem decime sue de Meisons et quintam partem tocius hereditatis sue . Actum anno gracie millesimo ducentesimo sexto decimo , mense marcio .
Reginaldus , Dei gratia Carnotensis episcopus , universis presentes litteras inspecturis , salutem in omnium salvatore . Noverit universitas vestra quod Petrus , filius Luce , militis de Richiervilla , in presencia nostra constitutus , laudavit et concessit elemosinam de Sancto Accobilio quam Petrus de Favereus dedit monialibus de Porreyo , assensu et voluntate dominorum per quos vel quorum assensu id facere tenebatur . Preterea predictus Lucas dedit in elemosinam dictis monialibus partem terre ad edificandam granchiam apud Sanctum Accobilium ad partem sue decime recondendam et ad ceteros usus suos . In cujus rei testimonium presentes litteras edidimus sigilli nostri munimine roboratas . Datum anno gracie millesimo decimo sexto , mense marcio .
Reginaldus , Dei gratia Carnotensis episcopus , omnibus presentes litteras inspecturis , in Domino salutem . Notum vobis facimus quod dominus Andreas Polins invadiavit sex modios parisienses bladi , medietatem hybernagii et medietatem avene quos babet in decima sua apud Villeraium in Beausse , domine abbatisse de Porrois et conventus ejusdem loci pro centum libris parisiensium , tali pacto quod de marcio in marcium , totam predictam decimam , vel medietatem , vel terciam , vel quartam partem , predictus A . , miles , secundum proportionem solutionis nummorum ad voluntatem suam poterit redimere . Nos autem in hujus rei testimonium , presentem paginam sigilli nostri impressione fecimus roboravi . Actum anno gratie millesimo ducentesimo sexto decimo , mense aprili .
Universis presentem paginam inspecturis , Guido , dominus Alneoli , salutem ac dilectionem . Noverit universitos vestra quod Andreas Polins , miles , decimam suam de Vilerai , que est de feodo meo , pro centum libris parisiensium monialibus de Porrois , titulo pignoris , obligavit , tali conditione quod quando poterit redimere unam partem , vel quartam , vel terciam , vel medietatem , vel totam decimam redimeret cum voluntas sibi afferuit . Et ut ista conventio rata foret et stabilis , ego Guido , ad cujus feodum predicta decima pertinet , ad petitionem predicti A . presentem paginam sigilli mei munimine roboravi . Actum Alneoli millesimo ducentesimo septimo decimo anno Domini , mense julio .
Odo , Dei gratia Parisiensis epicopus , omnibus presentes litteras inspecturis in Domino salutem . Notum facimus quod cum dominus Matheus de Malliaco olim esset lerosolimam profecturus , ipse , pro remedio anime sue , assignavit quindecim libras anuii redditus apud Mellentum et posuit eas in nostra et uxoris ejus Matildis dispositione , ut eas assignaremus et conferemus prout videremus expedire . Consilio itaque bonorum virorum assignavimus eas et contulimus eas in perpetuum ecclesie de Porrois . Preterea cum dicta Matildis acquisivisset quosdam redditus apud Galardonem , scilicet terciam partem in molendino Herchenout , et dimidiam partem in molendino Divitis Burgi , et quartam pastem in molendino de Freiteval , concessit in perpetuam elemosinam eidem ecclesie decem modia bladi annui redditus in predictis redditibus molendinorum absque omni exactione et molendinorum reparatione percipiendos ad mensuram de Galardon , bladi videlicet rationabili quale molendina lucrantur , ita quod si unum aut duo dictorum molendinorum aliquo casu , quod avertat Deus , in ruinam redigatur de redditu molendinis superstitis prout poterit sufficere predicte ecclesie super decem modiis satisfaciat . Hanc autem assignationem de super dicta pecunia et memorato blado prefate ecclesie factam laudaverunt et fide interposita concesserunt Buchardus et Matheus fratres filii dictorum Mathei et Matildis , Matheus etiam Mortis morenciaci de cujus feodo movebant prefate quindecim libre eamdem assignationem laudavit et concessit . In cujus rei testimonium , de consensu ejusdam Matildis et filiorum suorum presentem cartam sigilli nostri fecimus impressione muniri . Actum anno Domini millesimo ducentesimo sexto .